**Tiina Susanna Elo** (s. 21. tammikuuta 1971 Helsinki) on suomalainen poliitikko. Hän on toiminut Vihreän liiton kansanedustajana vuodesta 2019 ja Espoon kaupunginvaltuutettuna vuodesta 2009 sekä ollut aktiivinen vihreissä vuodesta 2002.*lähde?*

Tausta, koulutus ja työura
--------------------------

Elo on syntynyt Helsingissä, mutta perhe muutti Espooseen Elon ollessa kolmevuotias. Koulutukseltaan Elo on maatalous- ja metsätieteiden maisteri Helsingin yliopistosta, pääaineenaan ympäristönsuojelu.

Elo on ollut pääosan työurastaan vihreiden palveluksessa. Hän on työskennellyt Espoon Vihreiden ja Uudenmaan vihreiden toiminnanjohtajana sekä vihreiden toimistopäällikkönä ja kunta-asioiden päällikkönä. Ennen työskentelyä vihreissä Elo on tehnyt projektitöitä ympäristökasvatuksen ja ympäristöneuvonnan parissa Espoon kaupungilla ja järjestöissä.

Politiikka
----------

### Kuntapolitiikassa

Tiina Elo on toiminut Espoossa kaupunginvaltuutettuna vuodesta 2009 lähtien. Syksyllä 2019 hänet valittiin Vihreän valtuustoryhmän 1. varapuheenjohtajaksi sekä Osallistuva Espoo -nimisen poikkihallinnollisen ohjelmaryhmän varapuheenjohtajaksi.

Vuosina 2013–2019 Elo toimi Espoon kaupunginhallituksen 1. varapuheenjohtajana hoitaen tehtävää osa-aikaisena. Samoina vuosina hän toimi kaupunginhallituksen tila- ja asuntojaoston puheenjohtajana, kaupunginhallituksen edustajana kaupunkisuunnittelulautakunnassa sekä pääkaupunkiseudun yhteistyöryhmän varapuheenjohtaja.

### Kansanedustajana

Elo Espoon keskuksen kevätmarkkinoilla 27.4.2019.
Tiina Elo valittiin kansanedustajaksi Uudenmaan vaalipiiristä vuonna 2019. Hän oli ollut ehdokkaana myös vuosien 2011 ja 2015 eduskuntavaaleissa. Elo johti Antti Rinteen hallitusneuvotteluissa 2019 asuntopolitiikan työryhmää.

Tiina Elo on ympäristövaliokunnan varapuheenjohtaja, hallintovaliokunnan jäsen sekä liikenne- ja viestintävaliokunnan varajäsen.

Lisäksi Elo on Helsingin ja Uudenmaan kansanedustajien neuvottelukunnan varapuheenjohtaja.

Elo on ollut Uudenmaan liiton hallituksen eli maakuntahallituksen varajäsen vuodesta 2017.

Poliittisia näkemyksiä
----------------------

Tiina Elo on ilmoittanut keskittyneensä luottamustoimissaan muun muassa ympäristön- ja luonnonsuojeluun, ilmastonmuutoksen torjuntaan, kaupunkisuunnitteluun, asuntopolitiikkaan, kestävään liikkumiseen ja sisäilmaongelmien ratkomiseen.

Yksityiselämä
-------------

Tiina Elo on naimisissa ja hänellä on aikuinen tytär.

Lähteet
-------

1. ↑  Leukumaavaara Jenni: Tiina Elo suojelee luontoa eduskunnan pelipaikoilla - "Meidän pitää pystyä parempaan" *vihrealanka.fi*. Viitattu 20.7.2020.
2. 1 2  Tiina Elo *Suomen kansanedustajat*. Eduskunta. Viitattu 4.10.2019.
3. ↑  Palkittu dekkaristi, entinen maajoukkuekoripalloilija ja Brother Christmas – HS esittelee eduskunnan ensikertalaiset *Helsingin Sanomat*. Viitattu 16.4.2019.
4. ↑  Tiina Elo: LinkedIN-profiili *linkedin.com*. Viitattu 4.10.2019.
5. 1 2 3  Tiina Elo: Tiina Elon kotisivut *tiinaelo.fi*.  Arkistoitu 11.8.2019. Viitattu 4.10.2019.
6. ↑  Hallitusneuvotteluihin osallistuvat neuvottelijat Valtioneuvoston kanslia. Viitattu 4.10.2019.
7. ↑  Inka Kanerva: Kansanedustajien neuvottelukunta ajaa maakunnan etua Uudenmaan liitto.  Arkistoitu 26.12.2019. Viitattu 4.10.2019.
8. ↑  Maakuntahallituksen jäsenet 2017–2020 Uudenmaan liitto.  Arkistoitu 9.2.2019. Viitattu 4.10.2019.

Vihreän liiton kansanedustajat

|  |  |  |  |  |
| --- | --- | --- | --- | --- |
| 

| * n
* k
* m
Vihreän liiton kansanedustajat 2019–2023 |
| --- |
|  |
| Eduskuntaryhmä(20) | 
* Alanko-Kahiluoto
* Elo
* Forsgrén
* Haavisto
* Harjanne
* Hassi
* H. Holopainen
* M. Holopainen
* Hopsu
* Hyrkkö
* Järvinen
* Kari
* Koponen
* Mikkonen
* Ohisalo
* Petelius
* Pitko
* Soinikoski
* Suomela
* Virta

 |

 |

|  |  |  |  |  |
| --- | --- | --- | --- | --- |
| 

| * n
* k
* m
Vihreän liiton kansanedustajat 2023–2027 |
| --- |
|  |
| Eduskuntaryhmä(13) | 
* Diarra
* Elo
* Forsgrén
* Haavisto
* Harjanne
* Holopainen
* Hopsu
* Hyrkkö
* Mikkonen
* Ohisalo
* Pitko
* Tynkkynen
* Virta

 |

 |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta
* Yle

 |

 |